cyanic-selkie/wikianc huggingface dataset:
Паг Жэ-бом
2008–2009: 2PM
Жей Парк Mnet-н Hot Blood Men реалити шоуны оролцогчоор анх олонд танигдаж эхэлсэн юм. Тус нэвтрүүлэг нь One Day-н ирээдүйн гишүүдийг тодруулах зорилгоор 2AM, 2PM гэсэн хоёр багт хуваан бэлтгэлийн үйл явцыг харуулж байв. Нэвтрүүлгийн төгсгөлд үзэгчдийн хамгийн их саналаар Жей Парк 2PM хамтлагийн ахлагч болов. 2008 оны есдүгээр сарын 4 өдөр M! Countdown хөгжмийн нэвтрүүлгээр "10 Out of 10" (Солонгос: 10점 만점에 10점; Revised Romanization: Ship Jeom Manjeome Ship Jeom) дуугаараа анхны дебютээ хийгээд анхны мини албум болох Hottest Time of the Day гаргалаа. Гарсан даруйдаа уг албум нь чартуудыг тэргүүлж эхлэсэн юм. 2PM хамтлагт уран бүтээлээ туурвиж байх зуур Conspiracy in the Court телевизийн олон ангит киноны гол дуу болох "Jeong" (Korean: 正)-г Wonder Girls хамтлагийн Yeeun-тэй хамт дуулж мөн V.O.S's "To Luv..." дуунд хамтрав. 2009 оны таван сарын 3-нд Navi-н "Heart Damage" (Korean: 마음이 다쳐서; Revised Romanization: Maeumi Dachyeoseo), 2009 оны зургаан сарын 20-нд and K.Will-ийн "One Drop per Second" (Korean: 1초에 한방울; Revised Romanization: Il Choe Hanbangul) тайзны үзүүлбэрт хамтравн тоглов. Idol Show, Wild Bunny нэвтрүүлэгт 2PM хамтлагийн гишүүдтэйгээ, дангаараа Star King, Introducing a Star's Friend зэрэг хэд хэдэн алдартай нэвтрүүлгүүдэд байнга оролцох болов. 2009 оны найман сард Kara хамтлагийн Nicole Jung-тэй хамтран Nodaji хэмээх соёлын шоу нэвтрүүлгийг хөтлөж байв.
2009 оны есдүгээр сарын 4-ний өдөр түүний хувийн Myspace дэх хуудснаас 2005 онд Солонгосын тухай бичиж байсан эвгүй сэтгэгдэл олон нийтэд тарав. Түүний найздаа Англиар бичсэн уг сэтгэгдлийг Солонгосын хэвлэл мэдээллийн хэрэгслүүд орчуулан хэдэн зуугаар нь сенсааци болгон цацав. Парк уг явдалд маш их харамсаж бас ичиж байгаагаа албан ёсоор илэрхийлж, уучлал хүссэн юм. Анх Солонгост ирээд бэлтгэгдэж байх хугацаандаа соёлын болоод бусадтай харилцах талаар төдийлөн сайн ойлголтгүй, шинэ орчинд дасах маш хэцүү байсан. Гэр бүл, хуучин найз нөхдөө үгүйлж байсан хэмээн тайлбарлажээ. Гэсэн хэдий ч уурласан эсэргүүцэгчид 2009 оны есдүгээр сарын 7-ны өдөр JYP Entertainment-ийн CEO Park Jin-young-оос Жей Паркыг 2PM хамтлагаас гаргахыг шаардав. Дараагийн өдөр нь Жей Парк фен кафедаа нөхцөл байдлыг намжаахын тулд хамтлагаа орхиж Сиэтлэ дэх гэр лүүгээ буцахаар болсон тухайгаа мэдэгдлээ. Мөн тэрээр хамтлагийнхаа гишүүдээс уучлал хүсч, илүү сайн хүн болоод буцаж ирнэ хэмээн амласан юм. Ийм байдалд хүрсэн ч Park Jin-young 2PM хамтлагийг цаашид зургаан гишүүнтэй байлгахаар шийдвэрлэсэн юм. Паркын хамтлагаас гарсан шалтгаанаас болж 2PM хамтлагийн бүх гишүүд оролцож байсан олон шоу нэвтрүүлгүүдээсээ хөндийрч, Wild Bunny реалити шоуны төгсгөлийн хэсэг тодорхойгүй хугацаагаар хойшлогдсон юм. Паркыг хамтлагтаа байхдаа хийж байсан дуунуудаас түүний хоолойны хэсгийг хасаагүй боловч шинээр хийж байсан дуунуудаас түүний хэсгийг хасч, 2009 оны аравдугаар сарын 31-ний өдөр Heartbeat" дууны клипийг үлдсэн зургаан гишүүнтэйгээр дахин хийж хүргэв.
2010: YouTube, соло амжилт, Count on Me (Nothin' on You)
Жей Паркыг АНУ-д ирсний дараа, Өмнөд Солонгосийн иргэд түүний MySpace дэх мессеж буруу орчуулагдаж олонд тархсаныг мэдээд түүнийг арилгаж, гаргаж байсан үйлдлээ өөрчилж, Жей Паркыг эргүүлэн авчрах маш хүчтэй хөдөлгөөнийг өрнүүлж эхэллээ. Тэрээр Сиэтлэд байх хугацаандаа Art of Movement хамтлагийнхантайгаа b-boy бүжгийн тулаануудад оролцож байв. Жей Паркын эргэн ирэлтийн хүлээлт маш их байхад гэнэт хоёрдугаар сарын 25-ны өдөр JYP-н зүгээс түүнийг 2009 онд гаргасан хувийн алдаанаас нь үндэслэж гэрээгээ дуусгаж байгаа тухай мэдэгдэв. 2010 онд Паркыг эргүүлэн авчрахыг шаардаж байх үед JYP зүгээс хэд хэдэн удаа тайлбар хийсэн боловч нарийн тодорхой зүйлийг дэлгээгүй юм. 2PM-н үлдсэн зургаан гишүүн энэ байдлыг хүлээн зөвшөөрөөд байх үед 2PM-н энэ үйлдэлд фенүүд нь дургүйцэж, эсэргүүцлээ илэрхийлэх болов. Жей Паркыг эргүүлэн авчрах хөдөлгөөн зөвхөн Солонгост бус олон улсын түвшинд өрнөж эхэллээ. Жей Паркад зориулсан олон төрлийн форум, фен сайтууд дэлхий даяар нээгдэж, флаш моб зохион байгуулагдаж байв. Фенүүд нь Сиэтлийн дээгүүр "J, what time is it now?" гэсэн бичигтэй онгоцийг хөөргөж, Сиэтлийн радиогоор дамжуулж байв.
Жей Парк хэд хэдэн удаа Twitter-т тренд болж байв. Тухайлбал, 3 сарын 8-ны Оскарын шагнал гардуулах ёслолын үйл ажиллагаа болж байсан боловч Жей Парк дээгүүрт байсан юм. Паркын фенүүд түүнийг Солонгосоос явсных нь 200 дахь өдрийн дурсгалд зориулж 3 сарын 27-ны өдөр өөрсдийн хийсэн албумыг гаргахаар төлөвлөж байгаа мэдэгдэв. Энэ ажил нэг сараас хойш бэлтгэгдэж байсан ч олон нийтийн 2PM-д хандах хандлага өөрчлөгдсөн учраас уг албумыг хэвлэж гаргалгүйгээр оронд нь Сиэтлэ дэх Жей Парк руу 10-20 хувийг илгээжээ.
Жей Парк 3 сарын 15-ны өдөр Youtube-д “jayparkaom” нэрээр өөрийн хуудсаа үүсгэж "Nothin' on You" дууг өөрийнхөө хувилбараар дуулсан бичлэгээ тавьсан бөгөөд 24 цагийн дотор 2 сая хүн үзэв. Видеог тавьсны дараахан B.o.B, Bruno Mars нарын дуулсан оргиналь хувилбараараа Солонгост Cyworld хөгжмийн чартад нэгт оров. Жей Парк видеогоо тавьсных нь нөлөөгөөр "Nothin' on You" худалдан авалтаар 300,000 долларт хүрч, Dosirak, Melon, Mnet, Bugs, Soribada зэрэг хөгжмийн сайтуудад нэгд орж байв. 2010 оны зургаан сарын 15-нд Солонгост B.o.B "Nothin' on You" дуугаа Жей Парктай дуулсан хувилбараар гаргалаа. /Bruno Mars-ийн дуулдаг хэсгийг Жей Парк дуулсан./ Түүний Youtube-д байрлуулсан бичлэгийн үр дүн дэх уг хамтарсан уран бүтээл 5 сая гаруй хувь худалдаалагдаж томоохон амжилтыг түүнд авчирсан юм. Парк маш их урам зоригийг өгч байгаад фенүүддээ талархаад цаашдаа 2PM хамтлагийн гишүүдийг үзэн ядахгүй байхыг хүсэж байгаа илэрхийлэв.
Жил бүр зохион байгуулагддаг Солонгос-Америкийн “Прожект Кореа” III гэх фестивалд тэрээр Art of Movement хамтлагийнхаа гишүүдтэй оролцов. Уг арга хэмжээнд Ailee, Clara C нар мөн оролцсон бөгөөд 4 сарын 3-ны өдөр Rutgers University, New Jersey-д KSA Cinderella Story нэртэйгээр зохион байгуулагдсан юм. Арга хэмжээний талаарх видео бичлэгүүд интернетэд тавигдсан бөгөөд үүн дээр Жей Парк MC хийж бас Beyoncé-ийн "Single Ladies (Put a Ring on It)" бүжгийг маш сонирхолтойгоор бүжиглэсэн байв. Дөрөвдүгээр сарын 24-ний өдөр Dumbfoundead "Clouds" хэмээх Жей Парк, Clara Chung нартай хамтарсан дуугаа өөрийн веб сайт дээрээ тавив.
Digital Media Wire-н СЕО, Лос Анжелас дахь албан ёсны төлөөлөгч Ned Sherman таван сарын 28-ны өдөр Жей Паркын албан ёсны төлөөлөгчөөр ажиллахаар болсноо зарлав. Sherman болон түүний эхнэр Tinzar нар Жей Паркын талаар судалж, MySpace дэх бичлэгээс болж харамсалтай зүйл тохиолдсон талаар нь мэдэж хамтран ажиллахаар болсон байв. Тэд хамтран маш олон төсөл дээр ажилласан. Тухайлбал, Levi Strauss & Co.-ний dENiZEN шинэ брэндийн сурталчилгаа, Hype Nation кино г.м.
Зургаан сарын 18-ны өдөр Hype Nation киноны ажлаар Иньчонь олон улсын нисэх онгоцны буудалд газардах үед урьд өмнө нь тохиолдолж байгаагүйгээр маш олон хүмүүс түүнийг угтаж авав. Түүнийг эргэн ирсэн талаарх мэдээлэл Солонгосын хэвлэл мэдээллийн хэрэгслүүдийн хамгийн гол сэдэв болж, мөн зургаан сарын 18-ны 9:30 гэхэд /Солонгосын цагаар/ Twitter-т "JayIsBack" гэсэн жиргээ шууд тренд болов. Долоон сарын 2-ны өдөр Hype Nation киноны сурталчилгаа зургууд гарч, Жей Парк хийж буй ажлуудынхаа талаар хэвлэлийн бага хурал хийв. Мөн Hype Nation киноны дуу болох "Demon"-г олон нийтэд хүргэв.
7 сарын 8-ны өдөр Солонгос дахь үйл ажиллагаагаа идэвхжүүлэхийн тулд SidusHQ-тэй гэрээ байгуулах гэж байгаа тухай мэдээлэл тарж эхлэв. Тэрээр дангаар уран бүтээлээ туурвихаар төлөвлөж байсан бөгөөд 7 сарын 16-ны өдөр албан ёсоор уг энтертайнменттай гэрээ байгуулсан юм. 7 сарын 13-ны өдөр тэрээр Count on Me (Korean: 믿어줄래; Revised Romanization: Mideojullae) гэсэн нэртэй "Nothin' on You" дууны Солонгос хувилбарыг багтаасан 3 трак бүхий EP-ээ гаргав. Англи болон Солонгос хувилбарын үгүүдийг нь өөрөө бичсэн байна. Уг уран бүтээл гарсан даруйдаа Cyworld, Bugs хөгжмийн чартууд болон Monkey3, Soribada, Dosirak, Melon зэрэг хөгжмийн сайтуудад цагийн дотор нэгдүгээр байранд орж, уг EP гарсан өдөртөө 21,989 хувь зарагдсан бөгөөд нэг сараас долоон сарын 13 хүртэлх хугацаанд гарсан цомгуудаас 7-р байранд жагсаж байлаа. Хөгжмийн хөтөлбөрүүдийн сурталчилгаагүйгээр 41,316 хувь борлогдож, жилийн эцэст Gaon чартад 32-р байрт шалгарч, ойролцоогоор 700 сая орчим орлого олсон юм.
Жей Парк AOM-н гишүүн, дуучин, продюсер Cha Cha Malone хамтран ажиллах болж “Speechless” синглийг багтаасан "Bestie" хэмээх мини цомгийг Солонгос, Англи хувилбараар гаргав. Мөн 2010 онд реппер Dok2 болон 1llionaire Records-н The Quiett-той дотно нөхөрлөх болж "AOM & 1llionaire" хэмээх нэртэйгээр хамтын ажиллагаагаа эхлүүлэв. 9 сарын 5-нд Калифорнийн Серритосад зохион байгуулагдсан International Secret Agents Los Angeles-н гуравдугаар наадамд YouTube-р олонд танигдсан алдартнууд болох Ryan Higa, KevJumba, AJ Rafael, Alyssa Bernal, Far East Movement, America's Best Dance Crew Season 5 champions, Poreotix нарын хамт оролцсон юм. Уг арга хэмжээн дээрх түүний үзүүлбэр хүмүүст маш их таалагдсан юм.
2011 онд Mr. Idol хэмээх солонгос кинонд SidusHQ-н жүжигчин Ким Су Ро /Kim Su-ro.[16]/-тай хамтран тоглосон байна. 10-р сарын 10-нд Солонгосын дайны дурсгалд зориулсан Сөүлийн сэтгэл зүрх фестивалд Musiq Soulchild, SE7EN, Taeyang нарын хамт оролцов. Уг фестивал дээр Жей Парк Musiq Soulchild-тай хамтран "Love" хэмээх хуучны дууг сэргээн дуулсан юм. Мөн 12-р сард the "White Love Party Concert" гэсэн нэртэй буяны үйлсэд зориулсан тоглолтонд Supreme Team, Dok2 нарын хамтаар оролцов. Art of Movement, Dumbfoundead, David Choi болон олон улсын b-boy хамтлагуудтай "Fever Seoul Live"-д үзүүлбэрээ үзүүлэв.
2011: Take a Deeper Look ба соло уран бүтээлийн өсөлт
1-р сарын 6-ны өдөр түүнийг Mashable Awards-аас дэлхий дахины “Хамгийн шилдэг веб видео” номинацид "Nothin' on You" дуу тэргүүлж, "Must Follow Personality” номинацид 2-р байранд орсон тухай зарлав. 2-р сарын эхээр тэрээр 5dolls охидын хамтлагтай хамтран “Уруулын толбо” /“Lips Stains"/, “Тэр бол чи” /"It's You"/ хоёр уран бутээл дээр ажиллав. 3-р сарын 29-нд “2011 Хюндай / Hyundai/ худалдааны төвийн 40 жилийн ой”-д зориулсан Ne-Yo-н Сөүл дэх анхны тоглолтыг Жей Парк нээхээр сонгогдсон байв. Мөн өмнөх өдөр нь буюу 3 сарын 28-ны өдөр Ne-Yo-той хамтран Сөүл дэх Мөрөөдөл Академиас зохион байгуулдаг хүүхдийн хөгжмийн боловсролд зориулсан буяны үйл ажиллагаанд оролцсон юм. Shorty Awards, Nokia байгууллагуудын хамтран зохион байгуулдаг шалгаруулалтын “Хүмүүсийг холбогч шагнал” /"Connecting People Award"/, “Оны алдартан” /“Celebrity”/ төрөлд хамгийн их саналыг авч шалгарсан юм.
4 сард тэрээр анхны Солонгос мини альбум болох Take a Deeper Look-ээ гаргав. Гарсан даруйдаа уг цомог Биллбоардын дэлхийн цомог чартад 3-т, Heatseekers цомог чартад 26-д жагсав. Сүүлийн хоёр жилийн хугацаанд анх удаагаа бие даасан уран бүтээлээрээ Солонгосын хөгжмийн нэвтрүүлгүүд болох KBS-ийн Music Bank, Mnet-н M! Countdown, MBC-н Music Core, SBS-н Inkigayo-д оролцож, дебютээ хийв. Түүний хувьд 5 сарын 6-ны Music Bank нэвтрүүлгээр эхний дебютээ хийгээд ялсан хамгийн анхны уран бүтээлч болсон бөгөөд дараагийн 7 хоногт буюу 5 сарын 13-ны хөтөлбөрт дахин ялалт байгуулсан юм.
8 сарын 6-нд KBS-н “Мартагдашгүй дуу 2” /Immortal Song 2/-т Солонгосын хөвгүүдийн хамтлаг H.O.T.-н "Candy" дууг хамтлагийнх нь ахлагч Moon Hee-joon-тэй хамтран дуулж, оролцов. Дараагийн ангид нь Soo-hee-н дуулсан "Aemo" дууг өөрийн R&B хэмнэл рүү оруулж дуулсан нь үзэгчдэд нилээд таашаагдав. Уг төслийн гуравдугаар анги дээр тэрээр Jinusean-ны “Үнэнийг хэлээч” /"Tell me the Truth"/ дууг Solbi, Jang Hyuk, Kim Su-ro нартай хамтран дуулж тус ангийн ялагчаар тодорсон бөгөөд дараагийн ангид өөрөө дуугаа сонгох эрхтэй болов. Дөрөвдүгээр анги дээр Kim Wan-sun-ны "Feel Good Day" дууг өөрийн R&B хэмнэлд оруулан дуулав. Тавдугаар хэсэгт Deux-н "Look Back at Me" дууг ремикс хэлбэрээр b-boy бүжигтэй хослуулан гүйцэтгэв. Зургаадугаар хэсэгт Nam Jin-ний "Dear, Do Not Change" дууг дуулж, уг үзүүлбэрээрээ ялалт байгуулав. Дараагийн цомгийн бэлтгэл ажилдаа орохын тулд уг нэвтрүүлгийг орхисон бөгөөд уг үзүүлбэр түүний хувьд “Мартагдашгүй дуу 2” төслийн сүүлийнх нь байлаа. Гэхдээ уг төслийн тусгай дугаар болох “Хаадын хаан”-д Жей Паркыг оролцуулах тухай мэдээлэл цацагдав. Уг тусгай дугаарыг 11-р сарын 7-ны өдөр KBS-н Open Hall-д бэлтгэж, 11-р сарын 19-ны өдөр цацсан байна.
9 сарын 5-ны өдөр Солонгосын дижитал вебсайтуудаар дамжуулан өөрийн "Demon" синглээ худалдаанд гаргав. Уг дууны видео клип мөн нэг өдөр гарсан бөгөөд Жей Парк уг уран бүтээлийнхээ чанарт хариуцлагатай хандаагүйдээ хүлцэл өчсөн юм. Гэхдээ уг уран бүтээл Gaon чартад 14-т, iTunes-н R&B/Soul чартад 8-д орсон юм.
10 сарын 29-д зохион байгуулагдах “Олон Улсын Нууц Ажиллагаа Лос Анжелес” тоглолтонд оролцохоор 10 сарын 1-ний өдөр АНУ руу буцав. Тэндээсээ шууд Ази дахь SM худалдааны төвийн Маниллад зохион байгуулсан MTV EXIT /End Exploitation and Trafficking/ тоглолтонд оролцож, 25,000 фенүүддээ уран бүтээлээ хүргэв. Уг тоглолтонд Калифорниагийн рок хамтлаг болох Evaline, дуучин, үг зохиогч Jason Mraz нар мөн оролцсон байна.
11 сарын 3-ны өдөр “Girlfriend” хэмээх синглээ гаргаж, видео клипээ өөрийн YouTube сувагтаа байрлуулав. Яг энэ өдрөө tvN-н Taxi нэвтрүүлэгт оролцож, 2011 Style Icon Awards-н тайзан дээр уг дуугаа дуулав. Мөн Жей Паркын оролцон тоглосон Mr. Idol кино уг өдөр нээлтээ хийв. Уг синглэ Gaon чартад 28-р байрт бичигдэж байв. 12 сарын 28-ны өдөр тэрээр анхны бүрэн хэмжээний цомог болох New Breed-н эхний хэсгийг худалдаанд гаргав. Уг хэсэгт "Star" (Korean: 별; Revised Romanization: Byeol) синглэ нь багтаж байсан юм. Star" синглэ Bugs, Olleh Music, Soribada зэрэг томоохон сайтуудад нэгд орж, бусад хөгжмийн сайтуудад дээгүүр байр эзлэв. Мөн New Breed цомгийн эхний хэсэг Olleh Music, Bugs, Soribada, Daum зэрэг томоохон хөгжмийн сайтуудад дээгүүрт орж, “Star” синглэ Gaon чартын 17-д бичигдэв.
2012: New Breed ба Fresh Air: Breathe It
Жей Парк хоёрдугаар сард алдарт синглэ "Know Your Name"-г багтаасан New Breed хэмээх өөрийн анхны бие даасан бүрэн хэмжээний цомгоо гаргасан юм. Уг цомог гарсан даруйдаа Gaon чартын долоо хоногийн тэргүүлэх цомгийн чартад хоёр долоо хоногийн турш нэгт шалгарч, 10 хоногийн дотор 80,000-с дээш хувь борлуулагдсан амжилтаараа Hanteo чартад нэгт жагсав. Мөн Billboard-н дэлхийн цомог чартад 4-т, Heatseekers цомог чартад 16-д жагсаж байлаа. Тэрээр 2 сарын 16-с Солонгосын хөгжмийн шоу нэвтрүүлгүүдээр тайзнаа гарч үзүүлбэрүүдээ үзүүлж эхэлсэн бөгөөд Music Bank шоуны 2-р сарын 24-ны дугаарт тэргүүлж, шилдгээр шалгарсан юм. 4-р сарын 27-с эхлэн New Breed цомгийнхоо Ази хувилбарыг гаргаж, Ази даяарх сурталчилгааны ажлаа эхлүүлж Singapore, the Philippines, Indonesia, Malaysia, Japan гэсэн таван улсад зочилжээ. 4-р сарын 28-ны өдөр Сингапурт зохиогдсон Star Awards 2012 арга хэмжээнд оролцсон юм. Universal J групптэй хамтран ажиллаж Take a Deeper Look, New Breed цомгуудынхаа Япон хувилбарыг 6 сарын 13-нд гаргав. Уг хувилбартаа "I Love You" дууны Англи, "Know Your Name" дууны акустик хувилбаруудыг нэмж оруулжээ.
3 сарын 3-ны өдөр Seoul Olympic Park-н Олимпик цэнгэлдэх хүрээлэнд “New Breed Live in Seoul” анхны бие даасан тоглолтоо хийв. Мөн 8 сарын 18-нд уг цэнгэлдэх хүрээлэнд “New Breed Asia Tour in Seoul” хоёр дахь тоглолтоо хийсэн бөгөөд уг тоглолт насны хязгаар /19+/ тавьснаараа өмнөх тоглолтоосоо эрс ялгарч байв. 4 сарын 23-нд Солонгосын Аялал Жуулчлалын байгууллагаас зохион байгуулдаг R-16 Korea 2012 наадмын төлөөлөгчөөр сонгогдон ажиллав.
5 сард АНУ-д Verizon-ны зохион байгуулсан APAHM аялан тоглолтонд оролцож, Washington, D.C., New York, San Francisco, Los Angeles хотуудад зочилжээ. 5 сарын 16-д тоглолтон дээрээ дуулагдаж байсан дуунуудаа оролцуулсан Fresh A!r: Breathe !t анхны микстайпаа гаргав. Уг уран бүтээл гарсанаас хойш нэг сарын дотор 100,000-с дээш татагдсан тул Datpiff-н Gold сертификатын авсан юм. Энэ амжилтаараа тэрээр Datpiff-н түүхэнд бичигдсэн анхны Ази дуучин болж чаджээ.
7-р сарын 14-нд зохион байгуулагдсан MTV World Stage Live in Malaysia хаалтын ажиллагаанд Канадын дуучин Justin Bieber, Солонгосын охидын хамтлаг Кара, Малайзын дуучин Mizz Nina нартай хамт оролцов. Уг арга хэмжээн дээр Жей Парк New Breed Red Edition цомогт багтсан "Carefree" дуугаа дуулж, Far East Movement-н Tyga-тай хамтран "Dirty Bass" брейк бүжгийн үзүүлбэрийг үзүүлсэн юм. Мөн 2012 оны есдүгээр сарын төгсгөлд Сидней, Мелбурн хотуудад өөрийн бие даасан тоглолтоо хийжээ.
8 сард цомгийнхоо нэрээр нэрлэсэн "New Breed” видео клипийг гаргасан бөгөөд уг видео нь Канадын алдартай уран бүтээлч Rick Genest-тай хамтран ажиллаж, цомгийн зураг авалтын үеэр дүрсжүүлсэн хувилбар байв. Мөн дараагийнхаа тоглолтонд бэлдэж байх үедээ Prepix-н гишүүдтэй хамтран "I Love You" дууныхаа бүрэн хэмжээний бүжгийн бэлтгэлийн бичлэгийг гаргав. 8 сарын 22-нд MBC телевизийн Come to Play нэвтрүүлэгт Kim Eung-soo, Kwon Oh-joong нартай хамтран оролцохоор болсон тухай зар тарлаа. Уг шоуны нэг хэсэг болох "Trueman Show” нэртэй хэсэгт оролцох болов. MBC зүгээс уг нэвтрүүлгээ хэдэх сарын турш хийсэн боловч ямар нэгэн тайлбаргүйгээр уг шоуг зогсоожээ.
9 сард нь Австралийн Сидней, Мелбурн хотуудад бие даасан тоглолтоо маш амжилттай хийв. 10 сард нь Мартагдашгүй дуунууд 2 төслийн “Хаадын хаан” тусгай дугаарт оролцож Shin Jung-hyeon-ны "The Woman in Rain" дууг дуулав. Удалгүй Лос-Анжелест очиж Wong Fu Productions-ны The Last уран бүтээлийн David So-н YouTube зураг авалтанд оролцов.
11 сард NS Yoon-G-н дижитал синглэ болох "If You Love Me” дээр хамтран ажиллав. Уг дууны видео клипэнд тоглоогүй боловч Mnet-н M! Countdown зэрэг хөгжмийн нэвтрүүлгүүдийн тайзны үзүүлбэрт нь оролцож байв. Мөн уг дууг студид бичиж байх үеийг харуулсан видео бичлэгийг гаргасан байна. Удалгүй уг дууны бүжгийн бэлтгэлийг харуулсан видеог ч бас гаргав. 12 сарын 1-ний Saturday Night Live Korea нэвтрүүлэгт Жей Парк оролцож, Eminem-н Love the Way You Lie дууг өөрийн хэмнэл, хошигнол, жүжиглэлтээр дуулсан нь үзэгчдээс өндөр үнэлгээ авч, уг нэвтрүүлэг тухайн улирлын хамгийн шилдэг нэвтрүүлгээр тодорчээ.
2013-одоог хүртэл: JOAH болон хоёр дахь студийн албум
1 сарын 18 өдөр Парк Сингапурт очиж үзүүлбэрээ хүргэв. Сингапурт байхдаа Jay Park Network хэмээх фенсайтдаа ярилцлага өгч, энэ жилдээ багтааж 11 видео клипийг хийж, хүргэх тухайгаа фенүүддээ дуулгасан юм.
Жей Паркын зураг Men's Health Korea сэтгүүлийн гуравдугаар сарын дугаарт тавигдав. Хожим нь тус сэтгүүийн долоон жилийн түүхэн дэх хамгийн шилдэг нүүр зургаар шалгарсан юм. 3-р сарын 25-нд өөрийн YouTube хуудсандаа Jay Park TV-н 5-р ангийг тавив. Жей Паркын хамтран ажилласан Mizz Nina-н "Around The World" дууны видео клип мөн тавигдав. Уг дууны зураг авалтыг 2012 оны 12-р сард Солонгост авчээ. 3 сарын 28-нд KBS телевизийн Immortal Song 2 нэвтрүүлэгт гурав дахь удаагаа эргэн нэгдэж, 4-р сарын 20-ны өдөр анхны дугаар нь цацагдав.
Men's Health Korea сэтгүүлийн гуравдугаар сарын дугаар маш их амжилтыг дагуулж, тус сэтгүүлийн арван жилийн ойн баярт зориулсан Хятадын Men's Health-н дөрөвдүгээр сарын дугаарт дахин Жей Паркын зургийг нүүр зураг болгов. Уг сэтгүүлийн сурталчилгааны ажилд зориулаад томоохон зурагт хуудсуудыг томоохон гудамж, талбайнуудад байршуулсан юм. Ustream Korea-тэй хамтран 4-р сарын 2-нд "Fan & Music Live" хэмээх албан ёсны ажиллагааг зохион байгуулж удахгүй гаргах синглэдээ багтсан "Joah" (Korean: 좋아; Revised Romanization: Joha), "1 Hunnit" (Korean: 사실이야; Revised Romanization: Sasiriya), "Welcome" гэсэн гурван дуугаа сонирхуулсан юм. Уг синглийн гол дуу болох "Joah" нь түүний "Girlfriend" дуутай төстэй уянгын аястай бөгөөд Cha Cha Malone продюсерлэж, Saturday Night Live Korea-н Common Ground хамтлаг аялгууг нь хийжээ. "1 Hunnit" дуу нь реп хэмнэлтэй бөгөөд Dok2-тэй хамтарсан бол "Welcome" нь R&B хэмнэлтэй байв. 4-р сарын 5-нд Dok2-тэй хамтарч, найзууд, бүжигчид, b-boy-уудаа оролцуулсан "1 Hunnit" дууны видео клипийг YouTube хуудсандаа байршуулав. 4 сарын 9-нд Saturday Night Live Korea нэвтрүүлгийн Kim Seul-gi жүжигчний хамтаар tvN's Taxi-д оролцож,. 4-р сарын 10-нд "Joah" синглээ, "Joah" дууны видео клипийн хамт гаргасан юм. Уг клипийг 2013 оны эхээр Жей Паркын төрсөн хот Сиэтлэд зураг авалтыг нь хийсэн бөгөөд Солонгосын жүжигчин Clara Lee хамтран тоглосон юм. Мөн Art of Movement багийн гишүүд The Beacon-ны хэсэгт, Сиэтлийн Massive Monkees b-boy хамтлаг бүжгийн студи дэх хэсэгт нь оролцжээ. Уг дууны уянгалаг аялгуу нь хүмүүст хаврын урин дулаан цагийг мэдрүүлж, баяр баясгаланг бэлэглэхүйц гайхамшигтай болсон байлаа. 4 сарын 16-нд SBS телевизийн Strong Heart нэвтрүүлгийн үргэлжлэл болох Hwasin – Controller of the Heart-д оролцов. 4-р сарын 20-ны Immortal Song 2 дээр Sim Soo-bong-ны "Man is a ship, Woman is a harbour" дууг дуулав. Мөн энэ өдөр гарсан Saturday Night Live нэвтрүүлэгт дуучин Lee Soo-young-тай хамтарч реппер Jay-Z-н "Run This Town" дууг хошин хэлбэрээр дуулж үзэгчдэд хүргэв. Уг үзүүлбэр дээр Жей Парк усны хувцас өмссөн нь олны анхаарлыг ихэд татав. 4-р сарын 25 буюу 26 насны төрсөн өдрөөрөө "Welcome" дууныхаа клипийг өөрийнхөө YouTube сувгаар цацав. Oh Cho-hee хамтран тоглосон бөгөөд уг видео нь түүний хувцасгүй төрх, танчаангуй байдлыг илт харуулснаараа үзэгчдийг бишрүүлж байлаа. Тэрээр мөн 25-ны өдрөө 2012 оны Сөүл дэх New Breed тоглолтын DVD-г гаргав. 4-р сарын 27-ны Immortal Song 2 дугаарт Lee Moon-sae-н "Sunset Glow" дууг өөрийн найз, дуучин VV:D-н Crush-тай хамтран дуулж сонирхуулав. 4Minute-н Gayoon-тай хамтран оролцсон 4-р сарын 27-ны Saturday Night Live нэвтрүүлэг дээр Жей Паркын жүжиглэлт дэх хэлсэн үгс түүнийг бусдад буруу ойлгогдохоор байдалд хүргэсэн нь анхаарлын төвд дахин татан оруулав. Нэвтрүүлгийн уг хэсгийг хасч дахин найруулаад тавьжээ.
5 сарын 3-нд M. Night Shyamalan-н 2013 оны Америкийн шинжлэх ухааны зөгнөлт After Earth киноны дуун дээр Will Smith, Jaden Smith нарын урилгаар ажиллаж байгаа тухайгаа мэдээллэсэн юм. Уг дууны нэр нь "I Like 2 Party" бөгөөд киноны төгсгөлийн хэсэгт зориулан бүтээсэн байна. Дууны үг, аяыг өөрөө бичиж, Art of Movement-н гишүүн Cha Cha Malone продюсерлэжээ. 5 сарын 5-нд гурав дахь жилдээ зохион байгуулагдах гэж байгаа R-16 Korea олон улсын b-boy уралдааны албан ёсны төлөөлөгчөөр Жей Парк дахин сонгогдсон тухай зарлав. Мөн 5 сарын 5-нд "I Like 2 Party" дууны 30 секундын хэсэг бүхий After Earth киноны трейлер цацагдав. 5 сарын 7-нд Солонгос дахь After Earth киноны улаан хивсний ёслолын арга хэмжээнд Will Smith, Jaden Smith нарын хамтаар оролцов. 5 сарын 11-нд Immortal Song 2-н 100 дахь дугаараар Deulgukhwa-н "Everyday Day With You" дууг өөрийн "Joah" дуутай ремикслэж дуулсан бөгөөд түүний тайзан дээрх бүжгийн үзүүлбэр, бүжиглэж байхдаа дуулж байгаа чадвар нь үзэгдчийг үнэхээр бишрүүлж байв. 5-р сарын 18-нд Малайзын дуучин Mizz Nina-н Куала Лампурт болсон тоглолтонд оролцож, "Around the World" хэмээх хамтарч хийсэн алдарт синглээ тайзан дээрээс анх хүргэжээ. Хэдийгээр Солонгост байхгүй байсан ч урьдчилан зураг авалтыг нь хийсэн Saturday Night Live Korea нэвтрүүлгийг 5 сарын 18-нд үзэгчдэд хүргэв. 5 сарын 20-нд Let's Go Dream Team! Season 2 нэвтрүүлгээр гарав. 5 сарын 20-ндоо X-mini капсулан спикер үйлдвэрлэгч компанитай хамтран ажиллах гэрээ байгуулахаар Сингапур луу явав. 5 сарын 30-нд Kim Seul-gie, Жей Парк нарын хамтран дуулсан She is Wow Солонгосын олон ангит киноны "Rude Girl" дууны клип гарав.
6 сарын 17-нд R-16 Korea-н албан ёсны сүлд дуу "Respect 16”-н видео клипний сурталчилгаа цацагдаж эхлэв. Дууг арга хэмжээний албан ёсны төлөөлөгч болох Жей Парк бүтээсэн бөгөөд клипний зураг авалтанд Солонгос дахь 2013 оны олон улсын b-boy үйл ажиллагаанаас тусгажээ. 6 сарын 18-нд Jay Park TV-н 6-р ангийг гаргасан бөгөөд "Joah" клип, телевизийн шоу, реклам сурталчилгааны зураг авалтын ард болж буй үйл явлуудыг харуулжээ.
Түүнийг өөр байгууллагуудтай гэрээ хийх болов уу гэсэн олон нийтийн таамаглалыг үгүйсгэж, тэрээр 7 сарын эхээр SidusHQ-тэй гэрээгээ шинэчлэн байгуулав. 7 сарын эхээр Хятадын Гуанжоу дахь Hennessy-н урлагийн арга хэмжээнд B.o.B-н хамт оролцохоор төлөвлөж байсан боловч техникийн үйл ажиллагааны хүндрэлээс болоод цуцлагдсан юм. 7 сарын 10-нд "I Like 2 Party", "Hot", "Secret", "Let's Make Up" гэсэн 4 трак бүхий I Like 2 Party EP-ээ гаргаж, Лос-Анжелест зураг авалтыг нь хийсэн "I Like 2 Party" дууны видео клипийг цацав. 2013оны 9сарын сүүлээр AOMG хэмээх бие даасан агентлагаа үүсгэн байгуулсан.
Ур чадварт нь нөлөөлсөн хүмүүс
Түүний бүжиглэх ур чадвар Art of Movement багтай нь салшгүй холбоотой бөгөөд Massive Monkees хэмээх b-boy баг чухал нөлөө үзүүлдэг юм. Мөн тэрээр Ian Eastwood, Twitch, SoReal Cru-н Andrew Baterina, Movement Lifestyle-н гишүүд болох Keone Madrid, Lyle Beniga, Shaun Evaristo нарыг мөн дурьддаг. NBA-н Тайван гаралтай Америк тоглогч Jeremy Lin түүний талаар “нэгэн цагт нэр хүнд нь унаж байсан ч гэсэн одоо бол тэр хамгийн шилдэг нь. Хүмүүс хүссэн ч түүнийг үзэн ядаж чадахгүй. Яагаад гэвэл тэр маш гайхалтай. Хэрэв тэд амжилтыг хүсвэл К-попын од яаж Америкт байх билээ. Хэрэв хүмүүс үзэн ядаж байгаа бол ямар ч юм хэлээд хэрэггүй. Тэдний хувьд энэ л хамгийн сайн арга юм” хэмээн хэлж байжээ.
Хамтын ажиллагаа
2010 оны 7 сард Levi Strauss & Co.-н шинэ брэнд болох dENiZEN-тэй хамтарч ажиллахаа зарласан юм. Үүнийг албан ёсоор зарлахаас өмнө dENiZEN-д зориулсан зураг авалтын бичлэгээ 6 сард YouTube хуудсандаа байрлуулсан. Эмэгтэй загвар өмсөгч Kwon Ri-sae-тэй хамтаар уг брэндтэй 2011 оныг дуустал ажилласан байна. Тэд хамтран dENiZEN-ний дуу болох "Manifesto"-г ремиксэлж дуулжээ.
Батмөнхийн Сангисүрэн
Батмөнхийн Сангисүрэн нь Өвөрхангай аймгийн Тарагт сумын харъяат, улсын начин цолтой бөх юм.
Паг Жэ-бом
Хамтын ажиллагаа
2012 оны эхээр KT Tech компани Жей Паркыг шинэ ухаалаг утасны брэнд болох Take HD-нхээ албан ёсны моделоор сонгов. Уг ухаалаг утасны сурталчилгаанд зориулж KT Tech-н зүгээс продюсерлэсэн "Take HD Special Maxi Album" синглийг 2012 оны 2 сарын 7-нд албан ёсоор гаргав. Уг синглэ нь New Breed цомгийн гол дуу болох "Know Your Name"-н шинэчилсэн хувилбаруудыг агуулсан бөгөөд гол цомогтойгоо нэг өдөр худалдаанд гарсан.
Батмөнхийн Сангисүрэн
Аймгийн наадмын дэвжээнд
Ангилал:Улсын начин Ангилал:Тарагтын хүн Ангилал:Монголчууд Ангилал:1986 онд төрсөн
Паг Жэ-бом
Хамтын ажиллагаа
SidusHQ-н алдартнууд болох Jang Hyuk, Kim Su-ro, Kim Shin-young, Jang Hee-jin нарын хамтаар MMORPG Lineage 2-д дүрээ бүтээлгэжээ.
Naver-н анхны "Fashion Collaboration” уралдаанд загвар зохион бүтээгч 275C-тэй хамтран өөрийн чөлөөт сэтгэлгээ, амьдралын хэв маягийг тусгасан Live Free нэртэй эрэгтэй цамц бүтээх ажилд нэгдэж оров. Энэ бүтээлд түүний төрөлх Сиэтлэ хотын Space Needle, одоогийн амьдарч байгаа Сөүлийн Namsan Tower –г тусгаж, цамцны арын хэсэгт Korean Assassins, Project Prepix Asia, b-boy багийн нэр болох Art of Movement нэрүүдийг оруулсан байна.
Өдөр тутмын хувцасны Googims брэндийн 2012 оны коллекцын албан ёсны нүүр царайгаар тодруулсан бөгөөд энэ тухай мэдэгдэл хийсний дараахан тус брэндийн веб хуудас байрладаг серверийн үйл ажиллагаа таван минут тутамд унаж байжээ. Googims брэндийн сурталчилгааны зураг авалт явагдаж байх үеэр Psy –н "Gangnam Style"-г ямарч бэлтгэлгүйгээр бүжиглэснийг нь дүрсжүүлсэн бичлэг 2012 оны 9 сарын 2-нд YouTube-д тавигдаж олон хүний анхаарлыг татжээ. Мөн тэрээр гадуур хувцасны брэнд болох Williamsburg-г моделоор сонгогдож, телевизийн сурталчилгаа болон шүтэн бишрэгчидтэйгээ уулзах арга хэмжээнүүдэд оролцжээ.
2013 оны 3 сард Сөүлд зохион байгуулсан Nike-н "Nike on Air" үйл ажиллагаанд оролцов. Энэ арга хэмжээ Ustream-р онлайнаар цацагдаж байсан юм.
Дууны уран бүтээлийн жагсаалт
Солонгос
Англи
Тоглолт
Гол тоглолтууд
Оролцсон тоглолтууд
Шагналууд
Mnet Asian Music Awards
Golden Disk Awards
Korean Music Awards
Бусад шагналууд
Хөгжмийн нэвтрүүлгүүд
Эшлэл
Ангилал:Өмнөд Солонгосын хөгжимчин Ангилал:Өмнөд Солонгосын бүжигчин Ангилал:Хөгжмийн продюсер Ангилал:Өмнөд Солонгосчууд Ангилал:1987 онд төрсөн
Нууц нийгэмлэг
Нууц нийгэмлэг нь үйл ажиллагаа, үй явдал болон дотоод зохион байгуулалтаа гишүүн бусчуудаас нууцалдаг клуб, нийгэмлэгүүдийг хэлдэг. Ийм нууц нийгэмлэгүүдээс алдартай нь:
Гадаад холбоос
Ангилал:Байгууллагын хэлбэр
Александер фон Хумбольдт
Фрийдрих Вилхелм Хайнрих Александер фон Хумбольдт (Friedrich Wilhelm Heinrich Alexander von Humboldt, * 1769 оны есдүгээр сарын 14 Берлин,1859 оны тавдугаар сарын 6-нд Берлин) — Германы байгаль судлаач, газар зүйч, орчин үеийн газар зүйн ухааныг үндэслэгчдийн нэг юм.
Замнал
Александер фон Хумбольдт нь багадаа ахынхаа хамт маш олон гэрийн багшаар хичээл заалгаж байжээ. Тэрээр багын байгалийн орчныг ихэд сонирхон шавьж хорхой, болон ургамлын хатаамал цуглуулга бэлтгэн цуглуулдаг байж. Заагч багш нарын ажигласанаар ах нь түүний насанд маш амархан их сайн ойлгож сурч байсан зүйлийг Хумбольдт ойлгохдоо маш муу ойлгон ерөнхийдөө сурах авъяас муутай нэгэн байсан учир багш нар нь энэ их ой толгой муутай хүн болно хэмээн үздэг байж. Гэсэн ч түүний эцэг эх нь тэр хоёрт маш их хөрөнгө зарцуулан мэдлэгтэй хүмүүс болгон хүмүүжүүлэхийн тулд ихээхэн цаг хүч хөдөлмөрөө зарцуулсан байна. Үүний тод илрэл нь тухайн үеийн нэр хүндтэй их сургуулийн профессор багш нарыг авчран хувиар нь хичээл заалгаж байснаар мэдрэгддэг.
21 настайдаа "Рейний зарим хүрмэн чулуунд хийсэн эрдэс бодисын судалгаа" номоо хэвлүүлсэн нь түүний анхны эрдэм шинжилгээний бүтээл байв. Тэрээр 1791 онд францын ургамал судлаач Бонплантай хамт Төв ба Өмнөд Америкаар аялжээ. Таван жил үргэлжилсэн энэ аяллынхаа дүнг боловсруулж, 1799-1804 онд "Шинэ тивийн нар голлосон нутгаар хийсэн аялал" (Le voyage aux régions equinoxiales du Nouveau Continent) гэдэг 30 боть бүтээлээ туурвижээ. Өмнөд Америкт хийсэн жуулчлалаараа Хумбольдт тус тивийн шинжлэх ухааны үндэстэй судлалын эхийг тавьсан билээ. Уг аялалаар түүний авчирсан асар их цуглуулгын дотор зөвхөн ургамлын зүйл 6000 байсан бөгөөд тэдгээрээс 3000 нь шинжлэх ухаанд огт мэдэгдээгүй байжээ.
Хумбольдт бол ургамлын амьдралын хэлбэр, ургамлын газарзүйн шинжлэх ухааныг үндэслэгчдийн нэг бөгөөд ургамалжлын босоо бүслүүржлийн санааг анх дэвшүүлсэн хүн. Түүнчлэн ерөнхий газар судлал, уур амьсгал судлалыг үндэслэжээ. Тэрээр олон талын өвтэгш боловсролтой, материалист эрдэмтэн байсан нь хожмын байгаль судлалын хөгжилд ихээхэн нөлөө үзүүлсэн юм.
Төв Ази, Австрали, Хойд Америкийн хэд хэдэн уул нуруу, гол, мөрөн, нуур, Гренландын мөсөн гол, Перугийн эргийн далайн хүйтэн урсгал, Саран дээрх галт уул болон олон ургамал, эрдсийг шинжлэх ухаанд Гумбольдтийн нэрээр нэрлэжээ.
Холбоос
Ангилал:18-р зууны аялагч Ангилал:19-р зууны аялагч Ангилал:18-р зууны газар зүйч Ангилал:19-р зууны газар зүйч Ангилал:18-р зууны ургамал зүйч Ангилал:19-р зууны ургамал зүйч Ангилал:Галт уул судлаач Ангилал:Геоботаникч Ангилал:Германы эрдэмтэн Ангилал:Германы уулчин Ангилал:Зохиогч Ангилал:Меценат Ангилал:Өмнөд Америк судлаач Ангилал:Өргөн мэдлэгтэн Ангилал:Берлиний хүндэт иргэн Ангилал:Потсдамын хүндэт иргэн Ангилал:Александр Невскийн одон шагналтан Ангилал:Байерны Титэм Гавьяаны одон шагналтан (их загалмай) Ангилал:Байерны Максимилианы Шинжлэх Ухаан ба Урлагийн одон шагналтан Ангилал:Гвадалупе одон шагналтан Ангилал:Германы Гавьяаны одон шагналтан (энхтайвны зэрэг) Ангилал:Гэгээн Владимирын одон шагналтан Ангилал:Гэгээн Маврикий ба Лазарын одон шагналтан (их загалмай) Ангилал:Данеброг одонгийн их загалмай Ангилал:Копли медаль шагналтан Ангилал:Португалын Христийн одон шагналтан (их загалмай) Ангилал:Сарнай одон шагналтан Ангилал:Улаан Бүргэд одон шагналтан (зэрэг тодорхой бус) Ангилал:Хар Бүргэд одонгийн хүлэг баатар Ангилал:Цагаан Шонхор одон шагналтан (их загалмай) Ангилал:Хүндэт легионы гишүүн (их загалмай) Ангилал:18-р зууны Леопольдинагийн гишүүн Ангилал:АНУ-ын Гүн Ухааны Нийгэмлэгийн гишүүн Ангилал:АНУ-ын Урлаг ба Шинжлэх Ухааны Академийн гишүүн Ангилал:Байерны Шинжлэх Ухааны Академийн гишүүн Ангилал:Ханы Нийгэмлэгийн гадаадын гишүүн Ангилал:Гөттингений Шинжлэх Ухааны Академийн гишүүн Ангилал:Данцигийн Байгаль Судлаачдын Нийгэмлэгийн гишүүн Ангилал:Кювьегийн Нийгэмлэгийн гишүүн Ангилал:Нидерландын Ханы Шинжлэх Ухааны Академийн гишүүн Ангилал:Оросын Шинжлэх Ухааны Академийн хүндэт гишүүн Ангилал:Пруссийн Шинжлэх Ухааны Академийн гишүүн Ангилал:Турины Шинжлэх Ухааны Академийн гишүүн Ангилал:Унгарын Шинжлэх Ухааны Академийн гишүүн Ангилал:Францын Шинжлэх Ухааны Академийн гишүүн Ангилал:Эдинбургийн Ханы Нийгэмлэгийн гишүүн Ангилал:Эрфуртийн ашгийн бус Шинжлэх Ухааны Академийн гишүүн Ангилал:Бонн Их Сургуулийн хүндэт доктор Ангилал:Карлын их сургуулийн хүндэт доктор Ангилал:Сент-Эндрюс их сургуулийн хүндэт доктор Ангилал:Тарту Их Сургуулийн хүндэт доктор Ангилал:Эберхард ба Карлын нэрэмжит Тюбингений Их Сургуулийн хүндэт доктор Ангилал:Аяллын уран зохиол Ангилал:Гехаймрат Ангилал:Сурвалжит язгууртан Ангилал:Хумбольдт (язгууртны овог) Ангилал:Пруссийнхэн Ангилал:Берлиний хүн Ангилал:Парисын хүн Ангилал:Германчууд Ангилал:1769 онд төрсөн Ангилал:1859 онд өнгөрсөн
Японы архитектур
Японы архитектурын гол шинж чанар
Байгалийн өвөрмөц нөхцөл, нэн ялангуяа далайн давалгаа, газар хөдлөл , үер  зэрэг нь япончуудыг бат бэх бөгөөд арвич хямгач, өөрөөр хэлбэл цомхон хэрнээ  тохитой барилгабайгууламж бүтээх санал тавьж байлаа. Эртнээс модыг  барилгын гол материал болгосон нь хөнгөн авсаархан, хануудыг нь  улирлын байдалд тохирууланөөрчлөх зэрэг давууталтай байв. Ихэнх           тохиолдолд   барилга  газраас хөндий,   модон тулгуур дээр байрлах нь доргилт чийгнээс  хамгаалах зориулалттай юм. Эртний японы архитектурын гол нэгэн шинж чанар бол барилгын дээвэр юм. Сүрлээр хийсэн энэхүү дээврүүд нь олон төрөл байх бөгөөд Япон улсад зуу зуун дамжин уламжлагдаж ирсэн. Эртний Японы барилгуудын дээврүүд нь үлэмж том хэмжээтэй бөгөөд энэ нь барилгыг сүрлэг үзэмжтэй харагдуулдгаараа бусад орны архитектураас ялгаж өгч байгаа онцлогтой юм. Мөн барилгын дотор ханууд чөлөөтэй хөдлөх зохин байгуулалттайн дээр цонхны шилийг нимгэн цаас орлож байсан нь хурц нарны гэрлийг өрөө рүү жигд зөөлнөөр тусгах боломжийг олгож байв. Хөдөлгөөнт ханын ачаар барилгын дотоод орон зайг хүссэнээрээ өөрчилж олон цөөн эсвэл уужим жижиг өөрсдийн хэрэглээнд тохируулан барьсан байдаг.
Эртний архитектур
Эртний үе нь ойролцоогоор МЭӨ 5000 -аас Жомон,Яёоё болон Кофун хугацаа орно. Жомоны үе:Жомоны үеийг үндсэн 3н хэсэгт хувааж үздэг ба нэгт японы ихэнх хүн ам байгаль цаг уурын нөлөөнөөс ан хийж үндсэндээ ангийн болон хөдөө аж ахуйтай байсан гэдэг нь түүхээс харагддаг байна. Хоёрт цаг уурын үргэлж бороотой байсан тул гэр орондоо жижиг лонхтой түүний тусламжтайгаар борооны ус цуглуулж мөн орон сууц нь гүехэн ил задгай оромжтой байсан байна. Гуравт цаг уур улам хүйтэрч хүйтэн уур амьсгалтай болсон тул хүн амын тал гаруй хувь нь байгалийн шалгарлаар багасчээ. Тиймээс төвлөрсөн чулуун тойргийг ашиглаж байшин барилга хийх болжээ. Яёоёийн үе:Энэ үед Япон улс нь Хятадын Хан улстай харилцаа тогтоож Хятадын техникийн ур чавдар нь Япон улсын архитектурт ихээхэн нөлөөлжээ. Энэ үед Японууд метал багаж зэвсэг ашиглан газраас хөндийрсөн агуулах барьж эхэлсэн ба энэний илрэл нь Торо дахь Шизүака болох кабин юм. Зузаан модоор баригдсан энэ кабин нь 8н том багана дээр тогтох ба V хэлбэрийн сүрлэн дээвэртэй байсан байна. Кофуны үе:Кофун үгчилбэл "эртний шарил" гэсэн утгатай.Кофуны эхэн үеийн архитектур нь уулын дов толгодыг ашиглан нүхэлж түлхүүрний нүх хэлбэртэй болгож булшийг барьдаг байжээ. Кофуны сүүлийн үеэр дов толгод ашиглахгүйгээр хавтгай газар булшийг барьсан байдаг ба үүний нэг жишээ нь Дайсэн-Кофун юм.Нинтоку хааны булш бөгөөд булш нь 32га г хамрах бөгөөд булш нь дотроо чимэглэгдсэн байдаг. Үүний дараагаар буддын шашны чандарлах ёслол гарч ирснээр Кофуны үеийн булш замхран алга болжээ.
Асука болон Нарагийн архитектур
Асукагийн үеийн архитектурын өөрчлөлтөд хамгийн чухал нөлөө нь Буддын шашин орж ирсэн явдал юм. Түүнчлэн, Буддын шашин Японд бурханы сүм хийд буюу Синтогийн шашинг оруулсан.Дэлхий дээрх хамгийн эртний модон байшин нь Нара хотын  баруун өмнө зүгт, Хорюдзигээс олж болно. Шотоку ханхүүгийн хувийн ариун сүм гэж 7-р зууны эхэн үед баригдсан, энэ 41 бие даасан барилгаас бүрдэнэ ; хамгийн чухал хүмүүс ордог танхим , гол мөргөлийн танхим , Кон-До ( Алтан Хана)нь Кайро буюу сүмээр хүрээлэгдэн оршдог.
Хэйжо-кё өнөөгийн Нара, Япон улсын анхны хот нь 708 онд байгуулагдсан юм. Өөрийн гудамж талбай, барилга байгууламжийн байршил Чанг-ван буюу Хятадын нийслэл дараа загварчилсан байна. Хот нь сүүлд Японд Буддын шашны мөргөлийн гол төв болсон байна. Тодажи буюу энэхүү сүм нь Хятадын Танг болон Сүйгийн хаанчлалын үед баригдсан ариун сүм юм. 16,2м өндөр хөшөө төв хэсэгт байх бөгөөд төв танхимыг Рушана Будда гэнэ.Энэ сүм нь Япон даяар Буддизмыг тараан дэлгэрүүлсэн сүм юм. Энэ сүмийн цөөхөн хэдэн хөшөө нь үлдсэн ба үлдсэн хөшөөгүүдийг Эдогийн үед сэргээн засварлсан. Төв талбайг тойроод Хоккэ-до хаалга болон Кофуку агуулах буюу Шосоин юм.
Хэйаяны үе
Улс орон даяар Буддын сүм нь хүчээ авч байсан тул Камму хаан энэ нөлөөнөөс зугтахаар шийдэж нийслэлээ Нагоакакёруу шилжүүлж мөн дараа нь Хэйаян буюу одоогийн Кёоторуу шилжүүлсэн. Хотын төлөвлөлт зэрэг нь мөн хятадын хэв маягийг агуулсан байсан хэдий ч Японы архитектурын гол онцлох шинж амтыг мэдрүүлхээр байжээ. Чулуу, шохойн зуурмаг , шавар гэх мэт материал нь хасагдаж энгийн модон хана, шал, хуваалтууд нь түгээмэл болж байсан юм. Нарс ( мацу ), шинэс,хуш зэрэг модыг ашиглах нь нийтлэг байсан байна. Майлс модоор нэг төрлийн дээвэр хийхэд ашиглаж байжээ. Энэ хугацаанд дээврийг ашиглан ус зайлуулах шийдлийг олсон юм. Нийслэлд барилгын хэмжээ нэмэгдэж эхэлсэн. Эзэн хааны ордон Шишиндэн нь сүүлийн шиндэн зүкүри болох язгууртны барилгатай төстэй загвартай. Загвар нь дотор цэцэрлэгтэй өргөн уудам үзэсгэлэнтэй орчинтой гадуураа барилга болон кабинаар хүрээлэгдсэн байдаг. Шиндэн зүкүний архитектур болох Бёодогийн Хоодо(1053 онд баригдсан) сүм нь Киото -ийн зүүн урд Үжи дэхь ариун сүм юм.Энэ сүм нь гол хэсэг болох тэгш өнцөгт хэлбэртэй барилга болон L хэлбэртэй далавчилсан корридортой. Дотор нь Амида өндөрлөгт байрлана. Райго буюу Амида бурхны зураг нь Хоодо ханан дээр япон маягаар зурагдсан байна. Энэ үед Буддын хийдүүдийн архитектурын хэв маяг Шинто шашны сүм хийдүүдийн хэв маягт нөлөөлж эхэлсэн байна. Жишээ нь Шинтогийн сүм хийдүүд хашаа модоо тод улаан өнгөөр будаж байжээ. Энэ үеийн сүүлээр минка хэв загвар гарч ирсэн энэ нь сүрлэн дээвэртэй сүрлэн барилгууд юм.
Камакурагийн болон Муромачигийн үе
Камакурагийн үе нь 1185-1333 ба дараах мурамачигийн үе нь 1336-1573ийг хамрана.Хүчтэй аадар бороо,газар хөдлөлт өвөл зуны цаг уур зэрэг уур амьсгалын хүчин зүйлээс хамааран Хятадын архитектурын шийдлээс татгалзсан юм. Камакурагийн үед Камакурагийн шогүний нь эзэн хааны шүүх нь Япон дахь эрх мэдлийг шилжүүлж эхэлснээр Гэнпэйн дайн болж (1180-1185)  Нара болон Киотогийн олон уламжлалт барилга гэмтсэн байлаа. Жишээ нь, Кофуку-жи болон Тодажи 1180 онд  шатсан байна. Эдгээр ариун сүм бунхан барилгууд нь хожим дахин сэргээгдсэн байна. Хэйаян болон Камакурагийн үед цэргийг батлан хамгаалхын зорилгоор олон барилга байгууламж барьж эхэлсэн бөгөөд тэндэхийн оршин суугчид нь хорих газар усны шуудуугаар хүрээлэгдсэн сууцанд амьдарч байсан ба энэ сууц нь букэ зүкүри хэмээн нэрлэдэг. 1333 онд Камакурагийн шогүний дараа Ашикага  шогүний хааны үе ирсэн юм. нарийхан дээврийн хөндий болон тулгуурт тулгуурласан нэхмэл өё сүрлэн дээвэртэй энгийн барилгууд нь Ядоны цайны байшин(чашицү) нь энэ үед мөн гарч ирсэн. Мөн энэ үеийн цэцэрлэгийн гол жишээ нь Рёон-жигийн хуурай цэцэрлэг юм. Том чулуу, хиймэл гол, элс зэрэг элемэнтүүдээс тогтсон цэцэрлэг нь энгийн бөгөөд үзэмжтэй цэцэрлэг юм.
Эдогийн үе
Токуава хот нь 1603-0868 оныг хамрах бөгөөд энэ үеийн нийслэл нь Эдо хот бөгөөд Эдо хот нь одоогийн Токёо хот юм. Эдогийн үед олон нийтийн болон сууцын барлига зочид буудал, театр,хоолны газар усанд орох газар баригдаж эхэлжээ. Эдо хот нь зам дагуу 1-2 давхар сууцын барилгуудтай байсан байна. Эдогийн үеийн барилгуудаас дурдвал 17р зууны үеийн Кацурагийн хааны ордон юм. Кацурагийн хааны ордоны үүсгэн байгуулагч нь ханхүү Хачижо Тошихито (1579 оны 2сард төрсөн) Тэрээр утга уран зохиол зэрэгт маш авъяастай нэгэн байсан бөгөөд тэрээр өөрийн зохиосон Гэнжигийн зохиолдоо “ Тэртээ холын Кацурагийн голд сарны тусгал тайван тогтуун тунгалаг харагдана” гэж бичжээ. Кацурагийн энэхүү харш буюу зуны байшин нь Японы үндэсний барилгын хамгийн тод жишээ юм. Энэхүү харш нь Синтогийн шашин болон Буддизмийг загварыг холбон ашиглаж баригдсан гайхалтай уран бүтээл юм. Японы улалмжилалыг хэрхэн ашигласан нь 3аас 6 фүүт урттай шалны дэвсгэр бөгөөд энэ нь зөвхөн дэвсэх төдийгүй өрөөг тодорхойлж байдаг онцлогтой. Мэдээж мөн өргөгдсөн шалтай байдаг.
Гиза
Гиза (арабаар الجيزة, дуудлага нь [], оросоор Ги́за) гэж Египет улсын гуравт жагсах том, 3.6 сая хүнтэй хотыг хэлнэ.
Ангилал:Египетийн суурин Ангилал:Африкийн суурин Ангилал:Египетийн мужийн төв  Ангилал:Их-, дээд сургуультай хот Ангилал:Нил мөрний суурин Ангилал:Саятан хот
Windows Mobile
Microsoft Windows Mobile нь Microsoft компанийн смарт утас болон халаасны компьютерт зориулсан гар утасны үйлдлийн систем юм. 2010 оны 2-р сард Microsoft компани нь шинэ үйлдлийн системтэй Windows утсыг гаргасан. Windows гар утасны бизнес удаан үргэлжлээгүй бөгөөд үр дүн нь муу байсан.
Түүх
Windows гар утас нь Windows CE kernel дээр суурилан анхны халаасны компьютер-2000-н үйлдлийн систем болон гарч байсан. Microsoft Windows API -г хөгжүүлэн энгийн апликейшнийг гар утсанд тохируулсан бөгөөд харагдах байдал нь Windows-н дэлгэцтэй адилхан байхаар хөгжүүлсэн. 3дугаар бүлгийн хөгжүүлэгчид Windows гар утасны софтвайрыг Microsoft-н ямарч хязгаарлагдмал байдалгүйгээр  хөгжүүлдэг. Ихэнх хуучин гар утасны төхөөрөмжүүд бичигч элементтэй ирдэг ба энэ нь өгсөн коммандуудыг дэлгэцэн дээр бичдэг. Ерөнхий мэдрэмтгий оролтын төхөөрөмж болон ихэнх төхөөрөмжүүд мэдрэмтгий дэлгэцийн эсэргүүцэлтэй байсан. Мэдрэгчтэй дэлгэц олон төрлийн үйлдвэрийн хэлбэртэй.
Онцлогууд
Ихэнх хувилбаруудад стандарт онцлогууд байдаг ба тэдгээрээс мултитаскинг болон файл Windows 95, Windows 98 болон Windows NT-тэй илүү адилхан файлын төрлүүдийг дэмжсэн удирдах системтэй. Ерөнхийдөө дэлгэц нь адил апликейшнүүд нь энгийн таскуудыг үзүүлдэг стандарт програм хангамжтай адил. Internet Explorer Mobile нь ерөнхий интернэт хөтөчтэй адилхан, Windows Media Player нь видио болон хөгжимийг миедиа тоглуулагч тоглуулна. Microsoft Office Mobile нь Outlook Mobile багтсан ерөнхий гар утсанд зориулсан оффис апликейшнтэй юм. Интернэт холболтын хуваарилалт нь таарах төхөөрөмжүүдийг дэмждэг үүнд гар утаснууд компьютерээс USB болон Bluetooth интернэт холболтыг хүлээн зөвшөөрдөг.
Ихэнх төхөөрөмжүүдэд радио интерфэйс түвшин багтан дэмжлэг үзүүлдэг. Радио интерфэйс давхрага нь Windows Mobile үйлдлийн системийн интерфэйс болон CellCore layer-н дундах үйл ажиллагааг хангах ба утасгүй модем хардвэйрээр радио протокол стек хэрэглэгдэнэ. Энэ нь OEM-с төхөөрөмжид багаа олон модемуудтай бүрэлдэхүүн болон зөвшөөрөгдөнө. Хэрэглэгчийн интерфэйс нь ерөнхий функц нь адилхан өмнөхөөсөө үл ялиг өөрчлөгдсөн. Өнөөдрийн дэлгэцийг сүүлд дуудахдаа home screen гэж дууддаг болсон ба одоогийн он сар, эзэмшигчийн мэдээлэл, ойрын уулзалт, и-мэйл, мессэж болон зорилтууд харагдана. Таск цонх нь өнөөдрийн он сар, дууны эзэлхүүн гар утасны радио сигналууд хамтдаа байрлана.
Ангилал:Windows үйлдлийн систем Ангилал:Ухаалаг утасны үйлдлийн систем
Английн боловсролын тогтолцоо
Английн боловсролыг тус улсын Боловсролын Яам, Бизнес, Шинэ бүтээл, Ур Чадварын Яам хянадаг байна. Харин орон нутгийн түвшинд орон нутгийн удирдлага нийтийн боловсрол болон улсын сургуульд хэрэгжүүлэх бодлогыг хариуцан ажилладаг. Их Британид 5-16 насны бүх иргэн заавал боловсрол заавал эзэмших ёстой байдаг. Тус улсад боловсролын хоёр салбар байдаг: төрийн (үнэгүй боловсрол) болон хувийн (төлбөртэй боловсролын байгууллага, хувийн сургууль).
Дээд боловсрол нь ерөнхийдөө бакалаврын 3 жилийн сургалттай байдаг. Дипломын дараах сургалтад хичээл заалгах, судалгааны ажил хийх, магистрийн зэрэг олгох сургалт болон филисофийн докторын сургалт нь хамгийн багадаа 3 жилийн сургалтыг хамардаг.
Дипломын зэрэг олгохын тулд Их дээд сургууль Хааны Эрх Олгох Бичиг шаарддаг ба төлбөрийн доод түвшингээр улсаас санхүүждэг.
Бага болон дунд боловсрол
Хичээлийн жил 9 сарын 1-ээс эхэлдэг. Сурагчдад заавал олгох боловсрол нь бүх 5 настай хүүхдийн төрсөн өдрөөс эхлэн хичээлийн жил төгсгөл 6-р сарын сүүлийн 5 дахь өдөр хүртэл үргэжилдэг бөгөөд 16 нас хүртэл үргэжилнэ.
Улсаас санхүүждэг сургуулийн тогтолцоо
Улсын сургууль коллежууд нь улсын татвараас санхүүждэг бөгөөд 3-18 нас хүртэлх бүх сурагчид үнэ төлбөргүй боловсрол олгодог. Харин сурагчид усан сэлэлт, театр явж тоглолт үзэх, аялалд явах зэрэг үйл ажиллагааны зардлыг өөрсдөө төлдөг. Гэхдээ энэ зардлаа сайн дураараа төлдөг. Хэрвээ сурагч төлбөр төлөх боломжгүй бол тухайн сурагчдад хөрөнгө оруулж эдгээр үйл ажиллагаанд оролцуудаг байна. Дунджаар Английн сургуулийн насны сурагчдын 93 хувь нь улсын сургуульд хамрагддаг байна.
Улсын хөрөнгө оруулалттай тодорхой тооны шашны сургууль байдаг бөгөөд энэ сургуульд шашны бүлгүүд хамрагддаг байна. Эдгээр бүлгийн ихэнх нь Английн сүм эсвэл Ромын Католик Сүмүүд байдаг. Мөн цөөн тооны улсын дотуур байртай сургууль байдаг бөгөөд сурагчид нь хоол байрандаа төлбөр төлдөг боловч энэ нь сургалтын төлбөр биш юм.
Суралцах жил
Нэг ангиас нөгөө анги руу дэвших явц нь ерөнхийдөө хүүхдийн биологийн наснаас хамаардаг боловч зарим шалтгааны улмаас сурагч улиран эсвэл дэвшин суралцах боломжтой.
Ангилал:Боловсролын систем
Инносент Эгбунике
Инносент Эгбунике (Innocent Egbunike, 1961 оны 11 сарын 30-нд төрсөн) нь Нигеригийн хөнгөн атлетикч юм. 1984 оны зуны олимпоос эрэгтэйчүүдийн 4x400 метрийн буухиа төрөлд хүрэл медаль хүртжээ. Мөн тус олимпийн 400 метрийн гүйлтийн төрөлд 6-р байр эзэлсэн бол 4 жилийн дараа 5-р байранд орсон аж.
Харин 1987 оны ДАШТ-д мөнгөн медаль хүртсэн.
Тэрээр Азуса Номхон Далайн Их Сургуульд суралцаж төгссөн бөгөөд сургуулийнхаа 400 метрийн зайн гүйлтийн дээд амжилтыг эзэмшдэг.
Гадны холбоос
Ангилал:Нигерийн 100 метрийн гүйгч Ангилал:Нигерийн 200 метрийн гүйгч Ангилал:Нигерийн 400 метрийн гүйгч Ангилал:Нигерийн 4х400 метрийн буухиа гүйгч Ангилал:Нигерийн олимпын хүрэл медальтан Ангилал:Нигерийн олимпын оролцогч Ангилал:1984 оны зуны олимпод оролцогч Ангилал:1988 оны зуны олимпод оролцогч Ангилал:1992 оны зуны олимпод оролцогч Ангилал:Нигериэс африкийн наадамд оролцогч Ангилал:Хөнгөн атлетикийн универсиадын аварга Ангилал:Хөнгөн атлетикийн африкийн наадмын аварга Ангилал:200 метрийн гүйлтийн африкийн аварга Ангилал:400 метрийн гүйлтийн африкийн аварга Ангилал:Нигеричүүд Ангилал:1961 онд төрсөн